**Gruppearbejde om intergruppekonflikter**

I skal arbejde med to legendariske eksperimenter indenfor socialpsykologien; Robbers Cave og Minimalgruppeeksperimentet, for derigennem at blive klogere på mulige årsager til konflikt mellem grupper.

1. **Robbers Cave – RKT – Sherif & Sherif**

Læs s. 391-392 i Psykologiens Veje og/eller se den korte videopræsentation (ca. 4 min) af eksperimentet via linket: <https://www.youtube.com/watch?v=8PRuxMprSDQ>. Brug udvalgte kritiske spørgsmål s. 8 i metodedokumentet (ligger på sidste time) til at vurdere eksperimentet – sammen med disse hjælpespørgsmål:

* Forsøget gennemløb tre faser, hvilke?
* Hvordan evaluerer drengene medlemmerne af deres indgruppe og af deres udgruppe?
* Hvad konkluderer Sherif & Sherif på baggrund af eksperimentet? Hvorfor hedder teorien RKT?

*Tilføj til begrebslisten.*

1. **Minimalgruppeeksperimentet – SIT – Tajfel & Turner**

Læs s. 393-395 i Psykologiens Veje. Brug udvalgte kritiske spørgsmål s. 8 i metodedokumentet (ligger på sidste time) til at vurdere eksperimentet – sammen med disse hjælpespørgsmål:

* Hvorfor hedder eksperimentet Minimalgruppeeksperimentet?
* Hvad viser eksperimentet?
* Hvad er grundtesen i SIT, hvorfor hedder teorien SIT og hvordan forklarer den favorisering af indgruppen og konflikter med udgrupper?
* Hvilke strategier kan medlemmer af en svag gruppe benytte i bestræbelserne på at højne selvværdet og skabe en mere positiv social identitet?

*Tilføj til begrebslisten.*

1. Hvordan kan de to teorier – RKT og SIT – forklare, at man opfører sig ondskabsfuldt overfor andre mennesker eller ligefrem slår andre ihjel? Skriv stikord fra jeres diskussion under Elevfeedback i lectio (én fra hver gruppe).